Baba yeṭṭef kullec, ɣer tazwara yebɣa ad d-yeban d akken ɛemmi yeɣleḍ deg wayen id yenna. Yexdem bla aḥbas, ur yefir ara fell-aɣ aya, d netta iy-tteffren fell-aɣ isenfaren-is akken ad iḥrab fell-asen ɣef tiṭṭ, yettales-as i yemma s ufeṣṣel amek ara yexdem akken ad yesihriw iran n uxddim-is ad d-yawi kran yedrimen, yerfed ṣut-is akken ad ssel-aɣ. Iṛṛegem-aɣ s yidura d temkerra, yesčenčun tticqufin n yidrimen s wallen yettiriqen, yemslay-d ciṭ ɣef wexxamnneɣ n yimal, d axxam n ṣṣaḥ, s tewwurt n wesɣar, anwa yezran ? Tibḥirt d tamcṭuḥt, ad yeẓu deg-s lkesbar d ṭumaṭṭic. Yemma tessel-as s lafrḥ imi twala argaz-is yessaram, xas akken ur tumin ara d acu id yeqqar, tesbgen-as-d tumen-it d ayen it-yeǧǧan yeṭṭef-as-d afus-is –dayen werǧǧin walaɣ-t uqbel.